text: Politiet vil bruge flere kræfter ved grænsen
  19 november 2015 kl. 20.17
  Politiforliget medfører, at Syd- og Sønderjyllands Politi får flere ressourcer til indsats i grænseområdet.
  Syd- og Sønderjyllands Politi vil derfor være mere synligt tilstede i grænseområdet og får råd til at lave mere udlændingekontrol.
  Derudover bliver der købt udstyr, der kigger på nummerplader ved grænsen.
  - De overordnede planer åbner en række meget positive muligheder for os. Hvordan de konkret og bedst kan udmøntes til gavn for borgerne, skal vi nu til at planlægge, siger politidirektør Jørgen Meyer fra Syd- og Sønderjyllands Politi.
  